ลุ้น SET ไซด์เวย์อัพ ไร้ปัจจัยใหม่หนุน เล็งกลุ่มพลังงานประครองตลาด
ลุ้น SET ไซด์เวย์อัพ รอปัจจัยใหม่ อีกทั้งคาดหุ้นกลุ่มพลังงานจะช่วยประคองตลาดได้ จากอานิสงส์ราคาน้ำมันที่ปรับตัวขึ้นต่อเนื่อง
7 ก.พ. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้แกว่งไซด์เวย์ ลดความร้องแรงลง หลังบวกติดต่อกัน 6 วันแล้ว และก็ยังไม่เห็นปัจจัยบวกใหม่ๆ ขณะที่ตลาดฯ เริ่มกังวลต่อสถานการณ์ความตึงเครียดรัสเซีย-ยูเครน มากขึ้น ซึ่งอาจเข้ามากดดันตลาดหุ้นได้ในช่วงนี้
อย่างไรก็ตามวันนี้คาดว่าหุ้นกลุ่มพลังงานจะช่วยประคองตลาดได้ จากอานิสงส์ราคาน้ำมันที่ปรับตัวขึ้นต่อเนื่อง สำหรับตลาดหุ้นอื่นในภูมิภาคเอเชียเช้านี้ เคลื่อนไหวทั้งในแดนบวกและลบสลับกัน โดยตลาดหุ้นเพิ่งกลับมาเปิดทำการยังบวกได้ เช่น ไต้หวัน
ทั้งนี้ให้กรอบแนวรับไว้ที่ 1,665-1,668 จุด และแนวต้าน 1,680 จุด